text: Sneen er smeltet - det giver et møgproblem
  22 januar 2011 kl. 12.54
  Nu afsløres hunde-lorte i kilovis.
  Den Danske Hundeforening og Danmarks Civile Hundeførerforening opfordrer nu indtrængende hundeejere om at sørge for at fjerne hundens afføring fra gaden.
  Det sker, efter at tøvejret har afsløret bunkevis af hundemøg.
  Enkelte husejere har følt sig så generede, at de har kontaktet politiet.
  Men det er ikke en politi-opgave, siger Sydøstjyllands Politi.
  Så husejere kan kun håbe på, at hundeejerne selv fjerner hundens efterladenskaber - ellers må husejeren selv gøre det.
  